লিখিত বক্তব্যে বলা হয়: গত ৩০ জুলাই বিয়ানীবাজার সমিতির ভোটার রেজিষ্ট্রেশনের শেষ দিন নির্ধারিত ছিল। আমরা অত্যন্ত পরিতাপ এবং ক্ষোভের সাথে উল্লেখ করতে চাই যে, এই ভোটার রেজিষ্টেশনের নামে বর্তমান কার্যকরী কমিটি যে ছলচাতুরী এবং অগঠনতান্ত্রিক পন্থার আশ্রয় গ্রহণ করেছে এতে সংগঠনের ঐক্য, সংহতি এবং স্বচ্ছতা মারাত্মকভাবে বিঘিœত হয়েছে। এহেন কর্মকা-ের মধ্য দিয়ে বিয়ানীবাজার সমিতির মত একটি ঐতিহ্যবাহী সংগঠনের ভামূর্তিকে চরমভাবে ক্ষতিগ্রস্থ করা হয়েছে বলে সচেতন বিয়ানীবাজারবাসী মনে করেন। সংগঠনকে কুক্ষিগত করে রাখার জন্য এই স্বার্থান্বেষী মহল ভোটার রেজিষ্ট্রেশনের দিন এমন কোন হীন পন্থা নেই যেটা তারা অবলম্বন করে নাই। ভোট রেজিষ্ট্রেশনে আগ্রহী জনগণকে নানাভাবে হেনস্থা করা হয়। ভোট রেজিষ্ট্রেশনে সংহগঠনের কোন নিয়মনীতি মেনে চলা হয় নাই। নিজেদের আজ্ঞাবহ ব্যক্তিবর্গকে সদস্য ফি ব্যতিরেকেই রেজিষ্ট্রেশন প্রক্রিয়া সম্পন্ন করা হয়, যা সম্পূর্ণ গঠনতন্ত্র বিরোধী। আর্থিক এই অনিয়মের বিষয়টি নিয়ে বিয়ানীবাজারবাসী প্রতিবাদ এবং ক্ষোভ প্রকাশ করলে সংগঠনের কর্তা ব্যক্তিরা কোন সদউত্তর দিতে পারেননি। অনেকেই আবার নির্ধারিত ফি জমা দিয়েও রেজিষ্ট্রেশন সম্পন্ন করতে পারেননি। অর্থাৎ এক কথায় বলা চলে সম্পূর্ণ রেজিষ্ট্রেশন প্রক্রিয়াটি এক ধরনের প্রহসনে পরিণত হয়েছিল বলে সবার নিকট প্রতীয়মান হয়েছে। নিয়মনীতি বিবর্জিত এবং অগণতান্ত্রিক প্রক্রিয়ায় ভোট গ্রহণের এক পর্যায়ে ভোটার ফি গ্রহণের ব্যপারটি চ্যালেঞ্জ করলে সভাপতি একপক্ষ কর্তৃক তাদের কাছে ইতিমধ্যেই ৪০,০০০ (চলিশ হাজার) ডলার ডিপোজিট আছে বলে জানান। পরবর্তীতে বিয়ানীবাজারের বিশিষ্ট মুরব্বী একলিমুজ্জামান নুনু সমঝোতার স্বার্থে তাদের কাছে সংরক্ষিত টাকা দেখানোর অনুরোধ করলে সমিতির সভাপতি মাসুদুল হক ছানু সংরক্ষিত অর্থ দেখাতে ব্যর্থ হন। আমাদের কাছে এই বক্তব্যের সমর্থনে যথাযথ প্রমানাদী সংরক্ষিত আছে। আমরা সাধারণ বিয়ানীবাজারবাসী মনে করি সংগঠনের ঐক্য, শৃঙ্খলা, সম্প্রীতি এবং স্বচ্ছতা ফিরিয়ে আনার লক্ষ্যে অনতিবিলম্বে নি¤œলিখিত দাবীগুলির যথাযথ বাস্তবায়ন অপরিহার্য।